“Голос.Дети-4” җыр бәйгесендә Татарстан егете катнаша

	Чаллыдан 11 яшьлек Нурлан Исмаилов җомга, 24 мартта беренче каналда бара торган “Голос.Дети-4” җыр бәйгесендә чыгыш ясаячак. Нурлан кечкенәдән вокал белән шөгыльләнә. Ул 4 санлы музыка мәктәбенә йөреп белем ала. Чаллының “Мизгел” җыр театрында да җырлый.	 Телевизион тапшыру төшерелгән, Чаллы егетенең Полад Бюль-Бюль Оглының “Позвони!” җырын башкаруы остазларның берсенә - Нюшага бик ошый һәм ул “сукыр тыңлауларда” аңа борыла. Башка остазларның командалары инде тулган була. Нурланга бәхет елмая, ул Нюша командасында иң соңгы сайлап алынган җырчы.

Нурлан Исмаилов чыгышын “Голос.Дети-4”ның ахрындарак карарга мөмкин. Хәзер ул икенче турга әзерләнә, дип яза Шәхри Чаллы.

  
	---	
Матбугат.ру

	№ --- | 22.03.2017	


